ഇന്ത്യയുടെ ബോക്സിംഗ് ഇതിഹാസം മേരികോം ലോക ചാമ്പ്യൻഷിപ്പ് ഫെെനലിൽ . വനിതകളുടെ 46 കിലോഗ്രാം ഫ്ലെെവെയ്റ്റ് വിഭാഗത്തിൽ ഉത്തരകൊറിയയുടെ കിം ഹ്യാംഗ്മിയെ ഇടിച്ചിട്ടാണ് മേരികോം കലാശ പോരാട്ടത്തിന് യോഗ്യത നേടിയത് . യുക്രെയിൻറെ ഹന്ന ഒഖോട്ടയാണ് ഫെെനലിൽ ഇന്ത്യൻ താരത്തിൻറെ എതിരാളി . ഈ മത്സരത്തിൽ വെന്നിക്കൊടി പാറിക്കാനായാൽ മേരികോമിന് ലോക ചാമ്പ്യൻഷിപ്പിൽ ആറ് സ്വർണ നേട്ടമാകും . ഇതോടെ ഒരു അപൂർവ നേട്ടം താരത്തിന് പേരിലെഴുതാം . ലോക ചാമ്പ്യൻഷിപ്പിൽ ഏറ്റവും കൂടുതൽ സ്വർണം നേടിയ റെക്കോർഡ് മേരിയും അയർലൻഡിൻറെ കെയ്റ്റി ടെയ്ലർക്കൊപ്പം പങ്കിടുകയാണ് . ഒരു സ്വർണം കൂടി നേടിയാൽ ആ നേട്ടം മേരികോമിന് മാത്രം സ്വന്തമാകും . 2002 , 2005 , 2006 , 2008 , 2010 എന്ന വർഷങ്ങളിലാണ് ഇതിന് മുമ്പ് മേരികോം സ്വർണ നേട്ടം സ്വന്തമാക്കിയത് .